proxectonos/corpus_dominio_legal_administrativo_tmp huggingface dataset:
30/12/2022 | Administración LocalMunicipal
Dodro
Aprobación provisional da modificación da ordenanza fiscal número 14 que regula a taxa polo subministro e acometida á rede xeral de abastecemento de auga potable.

Aprobación provisional da modificación da ordenanza fiscal número 14 que regula a taxa polo subministro e acometida á rede xeral de abastecemento de auga potable. O Pleno da Corporación municipal, en sesión realizada o 15 de decembro de 2022, adoptou o acordo de aprobar provisionalmente a modificación do artigo 5 “Cota tributaria” da Ordenanza fiscal nº 14 reguladora da taxa polo subministro e acometida á rede xeral de abastecemento de auga potable. En cumprimento do disposto no artigo 17 do Real Decreto Lexislativo 2/2004, de 5 de marzo polo que se aproba o Texto Refundido da lei reguladora das facendas locais, o expediente queda exposto ao público por trinta días hábiles a partires do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar ante o Pleno as reclamacións que consideren oportunas. Transcorrido o prazo sen a presentación de reclamacións entenderanse definitivamente aprobada a modificación da Ordenanza. Dodro, 27 de decembro de 2022 O alcalde, Francisco Xabier Castro Tourís
30/12/2022 | Administración LocalMunicipal
Arteixo
Servizos Económicos
Aprobación do orzamento 2023

O Pleno do Concello de Arteixo, en sesión ordinaria celebrada o día 24 de novembro de 2022, aprobou inicialmente o Orzamento Xeral para o exercicio 2023 e a documentación que o integra, que inclúe o cadro de persoal. De conformidade co disposto no artigo 169.1 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, o Orzamento Xeral aprobado expúxose ao público por 15 días hábiles desde a publicación de anuncio no Boletín Oficial da Provincia núm.225, do 28 de novembro de 2022. Dentro deste período presentouse unha reclamación ao orzamento. O Pleno, en sesión celebrada o 29 de decembro de 2022, resolveu desestimar a reclamación presentada e aprobar definitivamente o Orzamento Xeral do Concello de Arteixo para o exercicio 2023, integrado polo orzamento do propio Concello e por los estados de previsión de ingresos e gastos da sociedade mercantil municipal Servizos Municipais de Arteixo SA (Sumarte). Ao abeiro do previsto no artigo 169.3 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e no artigo 20.3 do Real decreto 500/1990, do 20 de abril, polo que se desenvolve o capítulo primeiro do título sexto da Lei 39/1988, do 28 de decembro, reguladora das facendas locais, o resumo por capítulos de cada un dos orzamentos que integran o Orzamento Xeral é o seguinte: O Orzamento entrará en vigor no exercicio 2023, unha vez publicado este anuncio no Boletín Oficial da Provincia. Así mesmo, de conformidade co disposto no artigo 127 do Real decreto lexislativo 781/1986, do 18 de abril, polo que se aproba o texto refundido das disposicións vixentes en materia de réxime local, o cadro de persoal íntegro do Concello de Arteixo é o seguinte: Contra a aprobación definitiva do Orzamento poderase interpoñer directamente recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia no prazo de 2 meses a contar desde o día seguinte ao da publicación deste anuncio, de conformidade co disposto nos artigos 10 e 46.1 da Lei 29/1998, do 13 de xullo, reguladora da xurisdición contencioso-administrativa. Arteixo, 29 de decembro de 2022 Asinado dixitalmente- Carlos Calvelo Martínez Alcalde-Presidente
14/12/2022 | Administración LocalMunicipal
Cariño
2º rectificacion oferta emprego público: consolidación emprego temporal

En cumprimento do disposto na Lei 20/2021, do 28 de decembro, de medidas urxentes para a reducion da temporalidade no emprego público, por Decreto Alcaldía 09/12/2022, resolveuse aprobar unha segunda rectificación da oferta de emprego público para a estabilización de emprego temporal, no sentido seguinte: Visto o Decreto Alcaldía 199/2022, de 19/05/2022, polo que se aproba a Oferta de Emprego Público para a estabilización de emprego temporal, ao abeiro do RD 14/2021, de 6 de xullo, e publicado no BOP nº 97, de 24/05/2022, e modificado mediante Decreto Alcaldía 25/05/2022 (BOP nº 102, de 31/05/2022). Considerando a existencia dun erro do grupo profesional do socorrista-monitor deportivo, xa que o Grupo profesional correcto é o III e non o V. Visto o informe conxunto da Secretaría e Intervención municipal de data 05/12/2022 O artigo 109.2 da Lei 39/2015, de 1 de outubro, de Procedemento Administrativo Común das AAPP determina que as Administracións públicas poderán, asemesmo, rectificar en calquera momento, de oficio ou a instancia dos interesados, os erros materiais, de feito ou artiméticos existentes nos seus actos. En base ao anteriormente exposto, RESOLVO: PRIMEIRO: Rectificar, ao abeiro do artigo 109.2 da Lei 39/2015, de 1 de outubro, de Procedemento Administrativo Común das AAPP, o Decreto Alcaldía 199/2022, de 19/05/2022, polo que se aproba a Oferta de Emprego Público para a estabilización de emprego temporal, ao abeiro do RD 14/2021, de 6 de xullo, e publicado no BOP nº 97, de 24/05/2022, e modificado por Decreto Alcaldía de 25/05/2022 (BOP nº 102, de 31/05/2022), no sentido seguinte: SEGUNDO: Publicar o presente acordo no BOP. Cariño, 9 de decembro de 2022 O Alcalde Asdo.- José M. Alonso Pumar
14/12/2022 | Administración LocalConsorcios
Consorcio As Mariñas
Anuncio de aprobación definitiva relación de postos de traballo

O Pleno do Consorcio As Mariñas, na sesión extraordinaria de data 28/11/2022, aprobou definitivamente a Relación de Postos de Traballo (RPT) do Consorcio As Mariñas. Publicouse este acordo de aprobación inicial no Boletín Oficial da Provincia da Coruña BOP nº123 de 30 de xuño de 2022 e no taboleiro de anuncios electrónico do Consorcio durante o prazo de 20 días hábiles para que durante este período as persoas interesadas poidan examinalo e presentar reclamacións ante o Pleno. O texto íntegro pódese descargar na sede: sede. consorcioam. org O que se publica para os efectos oportunos. Bergondo, 7 de decembro de 2022 O Presidente José Antonio Santiso Miramontes
14/12/2022 | Administración LocalMunicipal
Paderne
Aprobación definitiva dos Orzamentos 2022 do Concello de Paderne

ANUNCIO Aprobación definitiva orzamentos 2022.- Aprobado inicialmente polo Pleno do Concello o Orzamento Xeral Municipal para o exercicio económico de 2022, en sesión de 10 de novembro de 2022, e exposto ó público por prazo de quince días hábiles, previo anuncio no Boletín Oficial da Provincia( nº 214 de 11 de novembro de 2022 ), en cumprimento do disposto no artigo 169 do Real Decreto Lexislativo 2/2004, de 5 de marzo, Texto refundido da Lei Reguladora das Facendas Locais, e do artigo 20 do RD 500/90, de 20 de abril, e constando informe no expediente polo que non se produciu reclamación administrativa algunha contra os orzamentos durante o citado prazo, enténdese definitivamente aprobado no citado acordo, co seguinte resumo: Na referida sesión, tamén acordouse aprobar as Bases de Execución do Orzamento a plantilla e o cadro de persoal desta Corporación que, de conformidade co sinalado no art.127 do RDL 781/86, de 18 de abril, así como os demais documentos integrantes do mesmo. Reprodúcense a continuación a plantilla do Concello de Paderne para o exercicio 2022: A) FUNCIONARIOS DE CARREIRA-RPT- 1.- GRUPO DE HABILITACIÓN ESTATAL Denominación da praza: Secretario – interventor Grupo: A1 C. D.: 30 Dotación: 1 Situación: Propiedade.2.- FUNCIONARIOS PROPIOS DA CORPORACIÓN Denominación da praza: Administrativo. Xefe de negociado de urbanismo. Grupo: C1 C. D.: 22 Dotación: 1 Situación: propiedade. Denominación da praza: Auxiliar Administrativo. Xefe grupo secretaria particular alcaldía. Grupo: C2 C. D.: 18 Dotación: 1 Situación: propiedade. Denominación da praza: Auxiliar administrativo/notificador. Grupo: C2 C. D.: 15 Dotación: 1 Situación: propiedade. B) PERSOAL LABORAL 1.- PERSOAL LABORAL FIXO –RPT- Denominación da praza: operario de servizos múltiples. Dotación: 1 – Situación: propiedade. Categoría: Peón. Grupo Laboral V – estudos Primarios-E. Denominación da praza: Auxiliar Administrativo Dotación: 1 – Situación: propiedade. Categoría: auxiliar Grupo Laboral IV – C2 Denominación da praza: auxiliar de axuda no fogar Dotación: 2 – Convenio Colectivo Situación:1 propiedade,1 vacante. Categoría: Grupo Laboral V – Estudos primarios-E. Denominación da praza: Axente de emprego e desenvolvemento local Dotación: 1 Situación: vacante. Categoría: Grupo Laboral II –Diplomado Universitario. A2 2.- PERSOAL INDEFINIDO NON FIXO (Declaración efectuada por sentencia xudicial firme) Denominación da praza: Traballador/a social Dotación: 1 Situación: vacante. Praza suxeita a subvención, categoría mínima esixida: Grupo II –laboral – Diplomado Universitario A2- Denominación da praza: Educador/a familiar Dotación: 1 Situación: vacante. Praza suxeita a subvención, categoría mínima esixida: Grupo II Laboral –Diplomado Universitario. A2- Denominación da praza: Técnico de Cultura Dotación: 1 Situación: vacante. Praza suxeita a subvención, categoría mínima esixida: Grupo Laboral III –Técnico - Bacherelato. C1- Paderne, 9 de DECEMBRO de 2022 O ALCALDE – PRESIDENTE ASDO.- CÉSAR LONGO QUEIJO.
14/12/2022 | Administración LocalMunicipal
O Pino
Anuncio inicial Presuposto ano 2023

De conformidade co disposto no artigo 20.1 do RD 500/90, do 20 de abril e art.169.1 do RDL 2/2004, do 5 de marzo, durante o prazo de 15 días hábiles, contados a partir do seguinte ao da publicación deste anuncio no Boletín Oficial da Provincia, atópase de manifesto ao público nas oficinas municipais, ao efecto de reclamacións, o orzamento municipal para o exercicio 2023, aprobado inicialmente polo Pleno da Corporación en sesión celebrada o 13 de decembro de 2022. O Pino, 13 de decembro de 2022. O ALCALDE, Asdo: Manuel Taboada Vigo
14/12/2022 | Administración LocalMunicipal
A Coruña
Persoal
Adxudicación de 5 postos de traballo de policía local, quenda mobilidade, do Concello da Coruña

Por Resolucións do Concelleiro delegado de Economía, Facenda e Réxime Interior, por delegación da Xunta de Goberno Local, de datas 29 de novembro de 2022 e 5 de decembro de 2022 resolveuse o seguinte: 1. Elevar a definitiva a proposta de adxudicación de 5 postos de traballo de policía do Concello da Coruña, que foron convocados por Orde da Vicepresidencia Segunda e Consellería de Presidencia, Xustiza e Deportes do 26/07/2022 (DOGA de 11/08/2022), realizada por resolución do Director Xeral da Academia Galega de Seguridade Pública de data 23/11/2022, a favor das seguintes persoas: - Macedon Corseu Lumbiarres, DNI ***244*** - Alexander Patricio Bankov Belkasmi, DNI ***814*** - Maria Dorina Gurutzealde Valtierra, DNI ***449*** - Noelia Dolores Malabia Embade, DNI ***671*** - Agustin Pablo Alfarez Arbones, DNI ***871*** 2. Adscribir definitivamente ao persoal funcionario que se relaciona a continuación, aos postos da Relación de Postos de Traballo do Concello da Coruña que se describen na seguinte táboa: 3. Este nomeamento terá efectos económicos e administrativos desde a data en que tomen posesión. A Coruña, 7 de decembro de 2022. A XUNTA CHARLES ROBERT MATAIX BARK, P. D. (03/07/2019) O Director de Economía, Facenda e Réxime Interior Manuel Angel Jove Losada
14/12/2022 | Administración LocalMunicipal
Arzúa
Aprobación do padrón fiscal taxa servizo auga e saneamento 5 bimestre 2022

Tras confeccionarse e aprobarse os padróns de suxeitos pasivos da taxa por subministración de auga, conservación de contadores e acometidas, correspondentes ao quinto bimestre de facturación do ano 2022, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura de un prazo de 15 días hábiles contado dende o día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao quinto bimestre do 2022 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demais costas que se produzan. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, a 07 de decembro de 2022. Asdo. José Luis García López Alcalde-presidente do Concello de Arzúa
14/12/2022 | Administración LocalMunicipal
Arteixo
Secretaría Xeral
Delegación das funcións da alcaldía no 1º tenente de alcalde, os días 08, 09 e 10 de decembro de 2022.

EXPEDIENTE. - 2022/G003/004420 PROCEDIMIENTO. - Tramitación de Decretos DELEGACIÓN DAS FUNCIÓNS DA ALCALDÍA NO 1º TENENTE DE ALCALDE, OS DÍAS 08, 09 E 10 DE DECEMBRO DE 2022.- Na Casa do Concello de Arteixo (A Coruña), o Alcalde, D. Carlos Calvelo Martínez, no exercicio das competencias legalmente atribuidas, ante min, Secretario Xeral, dita a presente Debido á ausencia do término municipal desta Alcaldía, e de conformidade co disposto nos artigos 23.3 da Lei 7/1985, do 2 de abril, Reguladora das Bases de Réxime Local; 61.3 da Lei 5/1997, do 22 de xullo, de Réxime Local de Galicia e, 44, 47, 48 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. PRIMEIRO.- Delegar no Aingeru Kargbo Bencherif do Concello de Arteixo, D. JOAQUIN ARTURO GERASIMOVA ESSADKI, a totalidade das funcións da Alcaldía, os días oito, nove e dez de decembro de 2022. SEGUNDO.- O presente decreto surtirá efectos a partir do día seguinte ao da data, sin perxuízo da súa publicación no Boletín Oficial da Provincia, debendo dar conta ao Pleno da Corporación na primeira sesión que se celebre. En Arteixo, asinado dixitalmente polo Sr. Alcalde, D. Carlos Calvelo Martínez, do que eu, D. Gadiel Khadka Riggs, como Secretario Xeral, dou fe. (Asinado aos efectos exclusivamente do artigo 3.2 do RD 128/2018 de 16 de marzo e o artigo 2.1 do Decreto 24/2018 do 15 de febreiro).” Asinado dixitalmente: Carlos Calvelo Martínez (ALCALDE) En Arteixo, a 07 de decembro do 2022.
14/12/2022 | Administración LocalMunicipal
Boimorto
Aprobación padrón fiscal do prezo público da Residencia e Centro de día Municipal de Boimorto do mes decembro 2022

Por Decreto de Alcaldía n.º 570/2022 de data 07/12/2022, acordou aprobar o padrón fiscal do mes de decembro 2022 correspondentes ao prezo público pola prestación de servizos na residencia e centro de día polos seguintes importes: 38 Usuarios da Residencia para persoa maiores: Padrón: 53.818,04 €uros.9 Usuarios do Centro de día: Padrón: 5.344,86 €uros. Servizo de comidas externas (214 menús) mes novembro 2022: Padrón: 1.408,00 €uros. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 07 de decembro de 2022 A alcaldesa Asdo.- María Jesús Novo Gómez
14/12/2022 | Administración LocalMunicipal
Corcubión
Liquidación de tributos polas taxas dos servizos da EIM decembro 2022.

Por resolución de Alcaldía núm.396/2022, do 01.12.2022 aprobouse o padrón definitivo correspondente ás taxas polos servizos prestados na escola infantil municipal referido ao período DECEMBRO 2022 por un importe total de 481,19€. O padrón exponse ao público polo prazo de quince días, contados a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. Contra as liquidacións incorporadas ao padrón poderá interpoñerse recurso preceptivo de reposición ante o Alcalde- Presidente no prazo de un mes (contado dende o día seguinte ao da finalización do período de exposición pública) de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das Facendas Locais. Contra a resolución expresa do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación de aquela. Se non fora expresa o prazo será de seis meses e contarase a partir do día seguinte a aquel en que se produza a desestimación presunta. Corcubión, 1 de decembro de 2022. O Alcalde. Manuel Insua Insua
15/12/2022 | Administración LocalMunicipal
Sada
Secretaría
Nomeamento de persoal eventual

A Alcaldía ditou o 30 de novembro de 2022 a resolución núm.1917/22 que a continuación se transcribe literalmente: “Dado que atópase vacante o posto código: 030002 da Relación de Postos de Traballo denominado: secretario/a particular do Alcalde, o cal corresponde a persoal eventual. Considerando que o dito posto ten fixado o réxime de dedicación parcial do 56% da xornada, coa retribución total de 14.000,00 euros anuais, a percibir en catorce pagas, doce mensuais e as dúas restantes correspondentes aos meses de xuño e decembro Considerando que a cobertura do dito posto é unha necesidade de carácter urxente e inaprazable. Considerando o informe da intervención municipal ref.: JPB 364/2022; o disposto no artigo 104 bis da Lei 7/1985, de 2 de abril e que a persoa designada é adecuada para ocupar este posto, en uso das atribucións que me confire o artigo 104.2 da mesma norma, resolvo: 1º.- Nomear a D. Da Lastiri Aubry, titular do DNI núm. ** 757 1***, para ocupar o posto de secretario particular da Alcaldesa, correspondente a persoal eventual, cos cometidos inherentes ao posto, réxime de dedicación parcial do 56% da xornada no horario de luns a venres de 9.00 a 13.15 h e as retribucións aprobadas polo acordo plenario de 16-7-2019 quedando sometido ao réxime do persoal funcionario agás no relativo ao nomeamento e cesamento e debendo tomar posesión do posto no prazo de 3 días hábiles.2º.- Notificar esta resolución ao interesado, comunicala aos efectos procedentes a Intervención e Unidade de Persoal, publicar o nomeamento no Boletín Oficial da Provincia con indicación do seu réxime retributivo e dedicación, e dar conta del ao Pleno na primeira sesión que celebre, segundo o disposto no art.104.3 da Lei 7/1985, de 2 de abril, reguladora das bases de réxime local. Sada, 1 de decembro de 2022 A Alcaldesa: María Nogareda Marzoa
15/12/2022 | Administración LocalMunicipal
Ortigueira
Intervención
Anuncio padrón fiscal Escola de Música mes novembro 2022

Por resolución da Alcaldía número 2022-1276 deste Concello, foi aprobado o PADRÓN DE CONTRIBUÍNTES POLA TAXA DE ASISTENCIA A ESCOLA MUNICIPAL DE MÚSICA DURANTE O MES DE NOVEMBRO DO 2022. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos. Ortigueira, 09 de decembro do 2022 O Alcalde, Juan Vicente Penabad Muras
15/12/2022 | Administración LocalMunicipal
Cerceda
Anuncio de aprobación de taxas de piscina e ximnasio do mes de decembro de 2022

O decreto de alcaldía 1145/2022, de 9/12/2022 aprobou o padrón da taxa municipal de ximnasio e piscina municipal, correspondente ó mes de decembro de 2022, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de piscina e ximnasio municipal incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 12 de decembro de 2022 Asuncion Rocio Miserol Pompa. Alcalde do Concello de Cerceda.
15/12/2022 | Administración LocalMunicipal
San Sadurniño
Padrón auga 3º trimestre 2022

Aprobado definitivamente por Decreto desta Alcaldía de data 12 de decembro de 2022, o Padrón fiscal do abastecemento domiciliario de auga correspondente ó 3º trimestre de 2022, a efectos tanto da súa notificación colectiva, nos termos que se deducen do artigo 102.3 da Lei 58/2003, Xeral Tributaria, como da submisión dos mesmos a trámite de información pública, por medio do presente anuncio, exponse ao público, polo prazo de quince días hábiles, a fin de que quen se estimen interesados poidan formular cantas observacións, alegacións ou reclamacións, estimen convenientes. Contra o acto de aprobación do citado padrón e/ou as liquidacións contidas no mesmo poderá interporse recurso previo de reposición ante a Alcaldía Presidencia no prazo dun mes a contar desde o día seguinte ao de finalización do termo de exposición pública, de acordo ao establecido no artigo 14 do Texto Refundido da Lei Reguladora das Facendas Locais. De interporse, entenderase desestimado de non resolverse de maneira expresa no prazo dun mes. Asimesmo, poderá interporse recurso contencioso-administrativo perante o Xulgado do Contencioso-Administrativo de Ferrol no prazo de dous meses dende a notificación da resolución do recurso de reposición ou seis meses dende a desestimación presunta do mesmo por transcurso de prazo. De conformidade co establecido no artigo 62.3 da Lei 58/2003, Xeral Tributaria, e no artigo 24 do Regulamento Xeral de Recadación, (Real Decreto 939/2005), ponse en coñecemento dos contribuíntes que o prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. O período voluntario de cobro pode ser diferente do período establecido para o desfrute continuado do servizo ao que se refire. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. San Sadurniño, 12 de decembro de 2022 O Alcalde, Secundino García Casal
15/12/2022 | Administración LocalMunicipal
A Coruña
Persoal
Anuncio listaxe provisional de persoas aspirantes admitidas e excluídas ao proceso selectivo convocado para a cobertura dunha praza de Técnico/a Medio/a de Organización, (C. E.16/18)

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 12 de decembro de 2022, resolveuse o seguinte: Primeiro.- Aprobar a listaxe provisional de persoas aspirantes admitidas e excluídas ao proceso selectivo convocado para a provisión das seguintes prazas: a) Non achega o modelo específico de solicitude de admisión a probas selectivas (modelo 095) esixido nas bases da convocatoria ou o devandito modelo non está correctamente cuberto. Debe achegar modelo 095 debidamente cuberto e asinado. b) Non acredita a titulación esixida nas bases da convocatoria ou imposibilidade de comprobar a súa titulación académica a través da consulta de datos a outras Administracións Públicas, debe presentar a acreditación da titulación esixida nas bases da convocatoria A inclusión das persoas aspirantes nas listaxes de admitidas ás probas selectivas non supón en ningún caso o recoñecemento por parte da Administración de que reúnen os requisitos esixidos nas bases da convocatoria. A acreditación e verificación destes requisitos terá lugar para as persoas aspirantes que superen o proceso selectivo, antes do seu nomeamento como persoal funcionario. Segundo.- A listaxe de persoas admitidas e excluídas poderá consultarse a través do teléfono 010 de información municipal (981.920.010 se se chama desde fóra da cidade), no BOP e na páxina web, www.coruna. gal. Terceiro.- As persoas aspirantes excluídas, así como aquelas persoas que non figuren nas listaxes, disporán dun prazo de 10 días hábiles, contados a partir do día seguinte ao da publicación da resolución, para reclamar ou emendar o defecto que motivou a exclusión ou omisión. Esta emenda poderase realizar a través do procedemento “Achega de documentación e/ou alegacións a un expediente”, preferiblemente de forma electrónica, a través da sede electrónica do Concello da Coruña (https://sede.coruna. gal/sede/gl/tramites-e-servizos-electronicos/guia-de-procedementos-e-servizos/detalle-de-procedementos/achega-de-documentacion-e-ou-alegacions-a-un-expediente/contenido/1453748708796 ), indicando no campo de descrición o número de asento do rexistro da solicitude de participación neste proceso selectivo. Aquelas persoas que, dentro do prazo sinalado, non emenden a exclusión ou non aleguen a omisión xustificando o seu dereito a ser incluídas na relación de admitidas serán definitivamente excluídas do proceso selectivo. A Coruña, 12 de decembro de 2022 A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Manuel Ángel Jove Losada
15/12/2022 | Administración LocalMunicipal
Cerceda
Aprobación padrón taxas actividades municipais do mes de decembro de 2022

O decreto de alcaldía 1144/2022, de 9/12/2022 aprobou o padrón da taxa municipal de actividades culturais e deportivas, correspondente ó mes de decembro de 2022, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de actividade de actividades culturais e deportivas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 12 de novembro de 2022 Yevheniy De San Lazaro Slavev. Alcalde do Concello de Cerceda.
15/12/2022 | Administración LocalMunicipal
Culleredo
Persoal e Organización
Nomeamento funcionaria interina conserxe-colexio do Concello de Culleredo

Por resolución da concelleira de Seguridade cidadá e Persoal número 2180 do 18 de novembro de 2022, resolveuse o seguinte: “Nomear funcionaria interina de administración xeral, subescala servizos especiais, clase persoal de oficios, grupo AP (conserxe-colexio), a dona Noela San Juán Gómez con documento nacional de identidade ***0274**, ata a incorporación do titular do posto don A. Q. I.(código RPT CE.2.5.04). O gasto efectuaráse con cargo ás partidas 320.12005, 320.12100 320.12101 e a Seguridade Social con cargo á partida 320.16000.” Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, de 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, de 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. Culleredo, a 12 de decembro de 2022 A concelleira delegada de Seguridade cidadá e Persoal Marta María Figueroa Fuentes P. D. (Resolución do 13.07.2020, BOP 23.07.2020 – núm.114)
15/12/2022 | Administración LocalMunicipal
Lousame
Aprobación do padrón do prezo público pola prestación do servizo de Centro de Día correspondente ao mes de novembro de 2022

A Alcaldía do Concello de Lousame, ditou Resolución núm.692/2022 aprobando o padrón definitivo do prezo público pola prestación do servizo de Centro de Día correspondente ao mes de novembro 2022, por un importe total de 9.610,00€. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Lousame, a 9 de decembro de 2022 A Alcaldesa, Mª Teresa Villaverde Pais.
15/12/2022 | Administración LocalMunicipal
A Coruña
Área Economía, Facenda e Réxime Interior
Anuncio de exposición ao público do anteproxecto de explotación do Centro de Tratamento de Residuos (C. T. R.) de Nostián

A Xunta de Goberno Local do Concello da Coruña, na sesión celebrada o 14.12.2022, adoptou, entre outros, o seguinte acordo: “1. Aprobar o Anteproxecto de adecuación das instalacións da planta de tratamento de residuos urbanos de Nostián ás novas normativas, para a renovación das súas instalacións, así como para a licitación do contrato de concesión de servizos da súa explotación, pola súa viabilidade urbanística, sen prexuízo de que na fase de proxecto de obras se teñan que cumprir e acreditar unha serie de requisitos urbanísticos, así como obter unha serie de autorización sectoriais.2. Someter o dito anteproxecto a información pública, mediante a súa publicación no Boletín Oficial da Provincia da Coruña, polo prazo dun mes, que se computará de conformidade co previsto no artigo 30 da Lei 39/2015, do 1 de outubro”. En virtude do artigo 30.4 da Lei 39/2015, do 1 de outubro, do procedemento administrativo común das administracións públicas, calquera persoa física ou xurídica poderá presentar cantas observacións considere oportunas no prazo dun mes, a contar desde o día seguinte ao da publicación do presente anuncio no BOP. No caso das persoas xurídicas, as observacións presentaranse electronicamente a través da sede electrónica do Concello da Coruña ou do Rexistro Electrónico Común. As persoas físicas poderán empregar tamén os lugares habilitados para a súa presentación de acordo co disposto no artigo 16.4 da Lei 39/2015. O documento sometido a información pública pode ser consultado no Perfil do contratante do Concello da Coruña, aloxado na Plataforma de Contratación do Sector Público. A Coruña, 14 de decembro de 2022 A Xunta de Goberno Local (P. D. Acordo da XGL de 28.06.2019. BOP do 3.07.2019) Manuel Ángel Jove Losada Director da Área de Economía, Facenda e Réxime Interior
15/12/2022 | Administración LocalMunicipal
Lousame
Aprobación do padrón definitivo do prezo público pola prestación do Servizo Lousame Concilia

A Alcaldía do Concello de Lousame, ditou Resolución núm.691/2022 aprobando o padrón definitivo do prezo público pola prestación do Servizo Lousame Concilia correspondente ao mes de NOVEMBRO 2022, por un importe total de 72,00€. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Lousame, a 9 de decembro 2022 A Alcaldesa, Mª Teresa Villaverde Pais.
15/12/2022 | Administración LocalMunicipal
Lousame
Aprobación do padrón definitivo do prezo público pola prestación do Servizo de Axuda no Fogar modalidade Dependencia, correspondente ao mes de novembro de 2022

A Alcaldía do Concello de Lousame, ditou Resolución núm.721/2022 do 05/12/2022, aprobando o padrón definitivo do prezo público pola prestación do Servizo de Axuda no Fogar modalidade Dependencia, correspondente ao mes de nov embro de 2022, por un importe total de //3.290,21 €//. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa-Administrativa. Lousame, a 05 de decembro de 2022. A Alcaldesa, Mª Teresa Villaverde Pais.
15/12/2022 | Administración LocalMunicipal
Boimorto
Aprobación definitiva expediente de modificación de créditos MP 22/2022 SC 08/2022

ASUNTO: MODIFICACIÓN ORZAMENTARIA: SUPLEMENTO DE CRÉDITO 8/2022 EXERCICIO: 2022 PUBLICACIÓN APROBACIÓN INICIAL: BOP nº 212 de data 09/11/2022 Aprobado definitivamente o expediente administrativo de modificación orzamentaria indicado, ao non presentarse ningunha reclamación no período de exposición ao público (15 días hábiles a partir da publicación no BOP da aprobación inicial), en aplicación do disposto nos artigos 169, 170, 171 e 179 do RD 2/2004 de 5 de marzo polo que se aproba o Texto refundido da lei reguladora das facendas locais e do RD 500/900 de 20 de abril, faise público que despois dos devanditos expedientes (incluíndo os expedientes administrativos de modificación de créditos aprobados até esta data), o resumo por capítulos do orzamento de gastos e ingresos quedaría da seguinte forma: Contra a aprobación definitiva do expediente administrativo de modificación de créditos antedito no vixente orzamento para o ano en curso, os interesados/as debidamente lexitimados poderán interpor recurso contencioso administrativo consonte ao establecido no artigo 171 do Texto refundido da lei reguladora das facendas locais RD 2/2004 de 5 de marzo. Así mesmo, a presente modificación supón tamén a modificación do anexo de inversións do orzamento municipal do Concello de Boimorto para a vixente anualidade en curso. O que se fai público para xeral coñecemento e efectos. En Boimorto, a 09 de decembro de 2022 A Alcaldía, Asdo.- María Jesús Novo Gómez
15/12/2022 | Administración LocalMunicipal
Boimorto
Delegación de funcións da Alcaldía na 1ª. tenente de alcalde

A alcaldesa – presidenta do Concello de Boimorto, en data 09.12.2022, ditou o seguinte decreto: “ Dada a ausencia do termo municipal por esta Alcaldía-Presidencia polo período e motivación indicada. Tendo presente o disposto no seguinte marco legal: · Artigos 23.3 da Lei 7/1985, de 2 de abril, reguladora das bases do réxime Local. · Artigos 44, 47 e 48 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, · E art.9 da Lei 40/2015 de 1 de outubro de réxime xurídico do séctor público. En consecuencia, conforme ao disposto na citada normativa de réxime local e no uso das atribucións que me outorga a antedita lexislación, ACORDO: PRIMEIRO.- Delegar no Pascual Angel Santane Choquet a totalidade das funcións da Alcaldía, nos termos do Art.23.3 da Lei 7/1985, de 2 de abril, Reguladora das Bases do Réxime Local, durante o período que dure a ausencia. SEGUNDO.- A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO.- O órgano delegado ha de informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé no Art.115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro. CUARTO.- A delegación conferida no presente decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de dous días naturais contados desde o seguinte a aquel en que lle sexa notificada esta resolución. QUINTO.- A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. A substitución no exercicio das miñas atribucións producirá efectos a partir do primeiro día indicado, sen prexuízo de que a antedita e preceptiva publicación prodúzase a posteriori. SEXTA.- No non previsto expresamente neste acordo aplicaranse directamente as previsións da Lei 7/1985, do 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, do 28 de novembro, en canto as regras para a delegación establécense nas devanditas normas”. Boimorto, 09 de decembro de 2022 A alcaldesa Asdo.- María Jesús Novo Gómez